Publication: Magyar Közlöny
Issue: MK-2009-184 (Year: 2009, Number: 184)
Era: 2004-2010
Section: (így a 2000. évi XXXIX. törvény 10. §-a).
Paragraph Index: 1043

(így a 2000. évi XXXIX. törvény 10. §-a). A köztársasági elnöknek az Alkotmány négyféle döntési hatáskört állapít meg: (1) a köztársasági elnöki döntés érvényességi kelléke valamely másik szerv egyetértõ döntése; (2) a köztársasági elnök más szerv döntését kezdeményezi, és a végleges, magára az elnökre is kötelezõ döntést más szerv hozza meg; (3) az elnök döntése ügydöntõ, végleges, más szerv által felül nem bírálható, a döntésért semmilyen más szerv sem vállalja át a politikai felelõsséget; (4) végül azok az önálló döntések, amelyekre az Alkotmány csupán végsõ határidõt állapít meg (lásd 48/1991. AB határozat, ABH 1991, 232, 236.). Itt is érvényes a jelen határozat 2.1. pontjában a köztársasági elnök törvényerejû rendelet alkotási jogával kapcsolatban tett megállapítás, mely szerint az Alkmód1989. 38. § (2) bekezdése alapján az Elnöki Tanács vagy annak elnöke alatt csak eltérõ rendelkezés hiányában kell a köztársasági elnököt érteni. Igaz ez a köztársasági elnök állami irányítás egyéb jogi eszközei közé tartozó normatív aktusok kibocsátási joga esetében is, mivel itt is, csakúgy, mint a törvényerejû rendelet alkotás esetén, az Alkotmány 30/A. §-a minõsül ilyen „eltérõ rendelkezésnek”. A fent kifejtettek alapján az Alkotmánybíróság megállapította, hogy a Jat. 46. § (1) bekezdésének, 47. §

Source: https://magyarkozlony.hu/hivatalos-lapok/4f7c89508ea8f5307ca7b3fd2937efc171c07102/dokumentumok/067deb82bc231d62b26fe3f1ae1296afe02c82c5/letoltes